CELEX: 62015CA0189
Language: et
Date: 2017-01-18 00:00:00
Title: Kohtuasi C-189/15: Euroopa Kohtu (üheksas koda) 18. jaanuari 2017. aasta otsus (Consiglio di Sato eelotsusetaotlus – Itaalia) – Istituto di Ricovero e Cura a Carattere Scientifico (IRCCS) – Fondazione Santa Lucia versus Cassa conguaglio per il settore elettrico jt (Eelotsusetaotlus — Direktiiv 2003/96/EÜ — Energiatoodete ja elektrienergia maksustamine — Maksuvähendused — Esemeline kohaldamisala — Soodustused elektrisüsteemi üldkulude katmiseks tasumisele kuuluvate summade osas — Artikkel 17 — Energiamahukad ettevõtted — Soodustused, mis on antud ainult sellistele töötleva tööstuse sektori ettevõtetele — Vastuvõetavus)

6.3.2017   
            
            
               ET
            
            
               Euroopa Liidu Teataja
            
            
               C 70/2
            
         Euroopa Kohtu (üheksas koda) 18. jaanuari 2017. aasta otsus (Consiglio di Sato eelotsusetaotlus – Itaalia) – Istituto di Ricovero e Cura a Carattere Scientifico (IRCCS) – Fondazione Santa Lucia versus Cassa conguaglio per il settore elettrico jt
   (Kohtuasi C-189/15) (1)
   
   ((Eelotsusetaotlus - Direktiiv 2003/96/EÜ - Energiatoodete ja elektrienergia maksustamine - Maksuvähendused - Esemeline kohaldamisala - Soodustused elektrisüsteemi üldkulude katmiseks tasumisele kuuluvate summade osas - Artikkel 17 - Energiamahukad ettevõtted - Soodustused, mis on antud ainult sellistele töötleva tööstuse sektori ettevõtetele - Vastuvõetavus))
   (2017/C 070/02)
   Kohtumenetluse keel: itaalia
   
      Eelotsusetaotluse esitanud kohus
   
   Consiglio di Sato
   
      Põhikohtuasja pooled
   
   
      Hageja: Istituto di Ricovero e Cura a Carattere Scientifico (IRCCS) – Fondazione Santa Lucia
   
      Kostjad: Cassa conguaglio per il settore elettrico, Ministero dello Sviluppo Economico, Ministero dell'Economia e delle Finanze, Autorità per l'energia elettrica e il gas
   
      Menetluses osales: 2M SpA
   
      Resolutsioon
   
   
               1.
            
            
               Nõukogu 27. oktoobri 2003. aasta direktiivi 2003/96/EÜ, millega korraldatakse ümber energiatoodete ja elektrienergia maksustamise ühenduse raamistik, artikli 17 lõiget 1 tuleb tõlgendada nii, et mõistega „maksuvähendused“ on hõlmatud siseriikliku õigusega selles sättes defineeritud energiamahukatele ettevõtetele antavad soodustused põhikohtuasjas käsitletavate summade osas, mis tuleb tasuda Itaalia elektrisüsteemi üldkulude katteks, eeldusel, et eelotsusetaotluse esitanud kohus kontrollib faktilisi asjaolusid ja siseriiklikke õigusnorme, millele Euroopa Kohus oma vastuses tugineb.
            
         
               2.
            
            
               Direktiivi 2003/96 artikli 17 lõiget 1 tuleb tõlgendada nii, et sellega ei ole vastuolus siseriiklikud õigusnormid, mis näevad ette maksuvähendusi energiamahukate ettevõtete kasuks selle sätte tähenduses üksnes töötleva tööstuse sektoris.
            
         
      (1)  ELT C 228, 13.7.2015.